بلژیک-ین آنکارا سفیری میشل مالهربه اؤلکه‌سینده قبول ائدیلن "ترور تشکیلاتی پ.کا.کا ایله علاقه‌ده اولان شخص‌لرین موحاکیمه ائدیلمه‌سینه مانع اولان" قرارا گؤره خاریجی ایشلر ناظرلیگینه چاغیریلدی.
داها اول موضوع ایله علاقه‌دار اولا‌راق خاریجی ایشلر ناظیرلیگی آچیقلاما یایمیشدی.
آچیقلامادا بلژیک اتهام اتاقی‌نین مارسین 8-ده قبول ائتدیگی و بلژیک فدرال ساووجیلیغی طرفیندن پ.کا.کا ایله علاقه‌ده اولان 36 خصوصی و حقوقی شخصه قارشی موحاکمه پروسه سی نین باشلادیلماسینا مانع اولان قرارین قبول ائدیلمز اولدوغو اعلان ائدیلمیشدی.
آچیقلامادا بیلدیریلیب کی، بلژیک فدرال ساووجیلیغی‌نین پ.کا.کا-نین ترور تشکیلاتی خصوصیتی موضوع سوندا تقدیم ائتدیگی بوتون ثبوت‌لارا باخمایا‌راق قبول ائدیلن بو قرار موجود وضعیتیله ترور تشکیلات‌لارینا چوخ تهلوکه‌لی بیر استثمار ساحه‌سی یارا‌دیر. بو قرار قارشی‌سیندا بلژیک عالی محکمه‌سینه مراجعت ائتمه ایمکانی وار. تورکیه حقوق موباریزه‌سینی قطعیتلی شکیلده تعقیب ائده‌جک‌دیر.
آچیقلامادا همچنین، "متفیقیمیز بلژیک-ین ترورلا موباریزه مسئولیتی چرچیوه‌سینده حرکت ائتمه‌سینی و پ.کا.کا ترور تشکیلاتینا قارشی واجیب اولان آددیم‌لارینی آتماسینی گؤزلییریک" ایفاده‌لری یئر توتوب.
